CELEX: 62018CN0453
Language: fi
Date: 2018-07-11 00:00:00
Title: Asia C-453/18: Ennakkoratkaisupyyntö, jonka Juzgado de Primera Instancia Vigo (Espanja) on esittänyt 11.7.2018 – Bondora AS v. Carlos V. C.

22.10.2018   
            
            
               FI
            
            
               Euroopan unionin virallinen lehti
            
            
               C 381/3
            
         
      Ennakkoratkaisupyyntö, jonka Juzgado de Primera Instancia Vigo (Espanja) on esittänyt 11.7.2018 – Bondora AS v. Carlos V. C.
      (Asia C-453/18)
      (2018/C 381/04)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado de Primera Instancia Vigo
      
         Pääasian asianosaiset
      
      
         Hakija: Bondora AS
      
         Vastapuoli: Carlos V. C.
      
         Ennakkoratkaisukysymykset
      
      
                  1)
               
               
                  Onko kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY (1) 7 artiklan 1 kohtaa ja sitä tulkitsevaa oikeuskäytäntöä tulkittava siten, että direktiivin kyseinen artikla on esteenä 7.1.2000 annetun siviiliprosessilain nro 1/2000 23. loppusäännöksen [2 momentin] kaltaiselle kansalliselle oikeussäännölle, jonka mukaan eurooppalaista maksamismääräystä koskevassa hakemuksessa ei ole tarpeen toimittaa asiakirjoja, ja jos asiakirjat toimitetaan, niitä ei oteta huomioon?
               
            
                  2)
               
               
                  Onko eurooppalaisen maksamismääräysmenettelyn käyttöönotosta 12.12.2006 annetun Euroopan parlamentin ja neuvoston asetuksen (EY) N:o 1896/2006 (2) 7 artiklan 2 kohdan e alakohtaa tulkittava siten, että kyseinen säännös ei ole esteenä sille, että velkojana olevaa yhteisöä voidaan vaatia esittämään asiakirjat, joihin elinkeinonharjoittajan ja kuluttajan välillä sovitusta kulutusluotosta johtuva vaatimus perustuu, jos tuomioistuin pitää asiakirjan tutkimista välttämättömänä, jotta se voi selvittää, onko sopimuspuolten välisessä sopimuksessa mahdollisesti kohtuuttomia ehtoja, ja noudattaa siten kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY säännöksiä ja sitä tulkitsevaa oikeuskäytäntöä?
               
            
         (1)  EYVL 1993, L 95, s. 29.
      
         (2)  EUVL 2006, L 399, s. 1.